Ringjallja e librarive të pavarura në SHBA
Pavarësisht konkurrencës, libraritë e pavarura lokale në Shtetet e Bashkuara vazhdojnë të kenë punë
Për vite me radhë, amerikanët mund të shkonin tek libraria e tyre e lagjes për të blerë diçka për të lexuar. Por gjatë dy dhjetëvjeçarëve të fundit, librat me çmime të ulëta që gjenden në internet bënë që tregu të ndryshonte dhe dukej sikur libraritë e pavarura do të falimentonin. Por, e vërteta është se, jo vetëm që ato nuk falimentuan, por këto librari tani po lulëzojnë. Korespondentja e Zërit të Amerikës Julie Taboh vizitoi një librari të pavarur shumë të frekuentuar këtu në Uashington dhe përgatit materialin në vazhdim. Ka një arsye shumë të thjeshtë pse tre-vjeçarit Oliver i pëlqen të vijë në këtë librari me nënën. Oliveri dhe nëna e tij janë mes mijëra klientëve të rregullt të cilët frekuentojnë , një librari popullore e pavarur në Uashington që funksionon prej 30 vjetësh. Ata vijnë për diskutimet rreth librave... Të kalojnë kohë në kafene... Dhe të marrin pjesë në leximet e përditshme të shkrimtarëve. Edhe presidenti Obama me vajzat e tij vizituan librarinë në shenjë mbështetjeje për bizneset e vogla. Gjatë viteve të fundit, gjithënjë e më shumë amerikanë kanë zgjedhur të lexojnë libra dixhitalë, të blejnë libra nëpërmjet internetit ose nga libraritë kombëtare. Si rrjedhojë, ka një përshtypje se libraritë e pavarura dalëngadalë po zhduken. Por nuk është fare e vërtetë, thotë Oren Teicher, kreu i Shoqatës së Shitësve Amerikanë të Librave. Grupi përfaqëson rreth 1.600 librari të pavarura në 2.200 vende kudo në Shtetet e Bashkuara. Zoti Teicher thotë se një arsye pse libraritë e pavarura janë duke ecur mirë është se pronarët e tyre janë të angazhuar në komunitet. Lissa Muscatine është dakord. Ajo dhe burri i saj Bradley Graham, e blenë librarinë Politics and Prose disa vjet më parë. Jeanie Kahn ka blerë libra nga Politics and Prose që nga koha kur ajo u hap. Megjithatë, zonja Muscatine dhe zoti Graham kanë marrë masa për të ecur me kohën. Por ata ende ofrojnë atë që pëlqejnë klientët e tyre. Në fund të ditës, ka një element tjetër thelbësor që i tërheq klientët aty. Nëse Oliveri do të lexojë libra fizikë ose elektronikë, ose të dyja kur të rritet, tani ai ka një mesazh të thjeshtë për lexuesit e të gjitha llojeve: